Diari Oficial de la Generalitat Valenciana


Sumari del DOGV 8822, del 28-05-2020 (2020/3741)

RESOLUCIÓ de 27 d'abril de 2020, del cap del Servei Territorial d'Indústria i Energia de Castelló, per la qual es declara, en concret, d'utilitat pública la instal·lació elèctrica d'I-De Redes Eléctricas Inteligentes, SAU, anteriorment Iberdrola Distribución Eléctrica, SAU, al terme municipal d'Atzeneta del Maestrat. Exp. ATLIRE/2016/2/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8822

Data del DOGV
:   28-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3741


Data del document
:   27-04-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 d'abril de 2020, del cap del Servei Territorial d'Indústria i Energia de Castelló, per la qual es declara, en concret, d'utilitat pública la instal·lació elèctrica d'I-De Redes Eléctricas Inteligentes, SAU, anteriorment Iberdrola Distribución Eléctrica, SAU, al terme municipal d'Atzeneta del Maestrat. Exp. ATLIRE/2016/2/12. [2020/3741]  
  
Presentada la sol·licitud de declaració, en concret d'utilitat pública, relativa a la instal·lació elèctrica més avall indicada, i sobre la base dels següents:  
  
Fets  
Primer. Que en data 19 de setembre de 2019 es presenta sol·licitud de declaració d'utilitat pública de l'expedient ATLIRE/2016/2/12 en aquest servei territorial d'Indústria i Energia, formulada pel peticionari de la instal·lació més avall esmentada.  
Segon. Que en data 14 de desembre de 2018, s'atorga resolució d'autorització administrativa prèvia i autorització administrativa de construcció per aquest servei territorial.  
Tercer. Que ha sigut realitzada la informació pública, a què fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, mitjançant l'anunci corresponent, publicat en el Butlletí Oficial de la Província de Castelló el 24 d'octubre de 2019; en el tauler d'anuncis de l'Ajuntament d'Atzeneta del Maestrat, el 21 d'octubre de 2019; en el Diari Oficial de la Generalitat Valenciana, el 3 de desembre de 2019, i en premsa, en el periòdic Mediterráneo, l'11 de desembre de 2019, i no s'hi ha presentat cap al·legació durant el període d'informació pública de la sol·licitud presentada.  
  
Quart. Que el projecte presenta un traçat concretat, compta entre la documentació amb els plans pertinents a escala adequada, està prou detallat i conté un llistat concret i individualitzat dels béns i drets afectats, que fa que reunisca les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
De conformitat amb el projecte presentat, el traçat de la línia elèctrica compleix les condicions tècniques i de seguretat reglamentàriament establides, la qual cosa permet l'aprovació d'aquest sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
Cinqué. Examinada la documentació aportada, amb data 24 d'abril de 2020, la secció d'energia emet una proposta de resolució favorable.  
  
  
Fonaments de dret  
Primer. Efectuats els tràmits establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. Conforme amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per a l'establiment i de la imposició i exercici de la servitud de pas.  
  
Tercer. La instrucció del procediment és competència del Servei Territorial d'Indústria i Energia, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV núm. 8113, de 25/08/2017).  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
Primer  
Declarar, en concret, la utilitat pública dels trams de la línia elèctrica autoritzada en la Resolució de 14 de desembre de 2018, la qual cosa porta implícita la necessitat d'ocupació dels béns i drets afectats i implica la urgent ocupació d'aquests, a l'efecte de l'article 52 de la Llei d'expropiació forçosa, de 16 de desembre, i es concreta en una afecció a les finques particulars, incloses en el llistat annex, amb l'abast i els efectes previstos en l'article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000, de la instal·lació elèctrica que s'indica:  
  
Peticionari: I-DE Redes Eléctricas Inteligentes, SAU, anteriorment Iberdrola Distribución Eléctrica, SAU.   
Emplaçament de la instal·lació: partida els Quadrons, Atzeneta del Maestrat (Castelló).  
Projecte: Reforma de línia aèria trifàsica a 66 kV a doble circuit la-180, L-l'Alcora-Atzeneta del Maestrat-Benassal. Exp. ATLIRE/2016/2/12.  
  
Característiques principals de la reforma:  
  
Tensió: 66 kV Longitud reformada: 278 m  
Longitud aèria: 278 m Longitud subterrània: 0 m  
  
Pressupost: 22.078,17 euros.  
Objecte de la reforma: reforma de la línia simple circuit d'entrada a ST Atzeneta a doble circuit (LA-180).  
Característiques principals de la línia original:  
  
Núm. de registre de línies: 12/3715 Tipus: aèria  
Tensió: 66 kV Longitud total: 34275 m  
Longitud aèria: 34335 m Longitud subterrània: 0 m  
  
Aquesta autorització s'emet sense perjudici de tercers i deixa fora de perill els drets particulars.  
  
Segon. Publicar i notificar aquesta resolució, d'acord amb el que estableix el Decret 88/2005, fent saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució als titulars desconeguts o amb domicili ignorat o a aquells en què, intentada la notificació, no s'haja pogut practicar.  
L'Administració deixarà sense efecte aquesta resolució en qualsevol moment en què observe l'incompliment de les condicions imposades en aquesta.  
Aquesta autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Indústria i Energia (c/ de la Democràcia, 77 - 46119 València) en el termini d'un mes, comptat a partir de l'endemà de la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Nota: el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 (d'ara en avant RD 463/2020), en la disposició addicional tercera disposa que se suspenen termes i s'interrompen terminis per a la tramitació dels procediments de les entitats del sector públic. El còmput dels terminis es reprendrà en el moment en què perda vigència el Reial decret 463/2020, ja esmentat o, si escau, les pròrrogues d'aquest. No obstant això, quan l'interessat manifeste la conformitat que no se suspenga el termini, podrà continuar el procediment durant l'estat d'alarma.  
  
Castelló de la Plana, 27 d'abril de 2020.- El cap del Servei Territorial d'Indústria i Energia: Gerardo Nebot García.